Ehdotus: neuvoston päätös Euroopan yhteisön ja Kyproksen tasavallan välisen sopimuksen tekemisestä pieniä ja keskisuuria yrityksiä koskevasta yhteistyöstä pienten ja keskisuurten yritysten (pk-yritysten) hyväksi Euroopan unionissa toteutettavan kolmannen monivuotisen ohjelman (1997-2000) yhteydessä /* KOM/2000/0242 lopull. - CNS 2000/0099 */



Virallinen lehti nro C 274 E , 26/09/2000 s. 0109 - 0112



Ehdotus: NEUVOSTON PÄÄTÖS Euroopan yhteisön ja Kyproksen tasavallan välisen sopimuksen tekemisestä pieniä ja keskisuuria yrityksiä koskevasta yhteistyöstä pienten ja keskisuurten yritysten (pk-yritysten) hyväksi Euroopan unionissa toteutettavan kolmannen monivuotisen ohjelman (1997-2000) yhteydessä (komission esittämä) PERUSTELUT 1. Liitteenä oleva ehdotus neuvoston päätökseksi on oikeudellinen säännös Euroopan yhteisön ja Kyproksen tasavallan välisen sopimuksen tekemiseksi yhteistyöstä Euroopan unionissa pienten ja keskisuurten yritysten (pk-yritysten) hyväksi toteutettavan kolmannen monivuotisen ohjelman (1997-2000) yhteydessä. 2. Neuvoston 9. joulukuuta 1996 tekemän päätöksen 97/15/EY 7 artiklan 2 kohdassa todetaan kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa (1997-2000), että ohjelma on avoin Kyproksen tasavallan ja Maltan osallistumiselle. Lisäksi Euroopan yhteisön ja Kyproksen assosiaationeuvoston 12. kesäkuuta 1995 antamassa päätöslauselmassa täsmennetään, että Kyproksen osallistuminen yhteisön ohjelmiin on otettava osaksi maan liittymistä valmistelevan strategian täytäntöönpanoa yleisten asioiden neuvoston 6. maaliskuuta 1995 tekemien päätelmien ja Luxemburgissa 12. ja 13. joulukuuta 1997 kokoontuneen Eurooppa-neuvoston päätelmien mukaisesti. Helsingissä joulukuussa 1999 kokoontunut neuvosto vahvisti Luxemburgin päätelmät liittymistä valmistelevan strategian osalta. Komission yksiköt ovat neuvotelleet Kyproksen kanssa 9. joulukuuta 1996 tehdyn neuvoston päätöksen perusteella. 3. Neuvoston päätöksen mukaisesti 8. helmikuuta 2000 parafoitu sopimus sisältää seuraavat kohdat: - Kyproksen tasavalta osallistuu toimenpiteeseen C: "pk-yritysten auttaminen eurooppalaistamaan ja kansainvälistämään strategioitaan erityisesti tiedotusta parantamalla" ja toimenpiteeseen E: "yrittäjyyden edistäminen ja erityisten kohderyhmien tukeminen" periaatteessa samalla tavalla kuin yhteisön jäsenvaltiotkin (1 artikla). - Hakemusten, pilottihanke-ehdotusten, ohjelmien ja kaikkien muiden toimenpiteiden esittämiseen, arviointiin ja valitsemiseen sovelletaan samoja ehtoja kuin yhteisön järjestöihin ja henkilöihin. (3 artikla). - Kypros huolehtii asianmukaisista kansallisista rakenteista ja mekanismeista, joita sen osallistuminen edellyttää (4 artikla). - Kypros maksaa vuosimaksun, joka vastaa sen ohjelmaan osallistumisen kuluja (liite - Rahoitusehdot); - Ohjelman täytäntöönpanosta vastaa sekakomitea (6 artikla); Kypros myös kutsutaan osallistumaan ohjelmakomitean virallisia istuntoja edeltäviin koordinointikokouksiin (7 artikla). - Sopimus tehdään ohjelman keston ajaksi (12 artikla). 4. Sopimus, jonka tarkoituksena on pieniä ja keskisuuria yrityksiä (pk-yrityksiä) koskeva kiinteä yhteistyö Kyproksen kanssa, vastaa yhteisön tarpeita. Tällainen yhteistyö on merkittävä vaihe Kyproksen valmistautuessa liittymiseen. Sopimuksen tekemisellä on siis huomattava poliittinen merkitys. Olisi toivottavaa, että sopimus tulee voimaan vuoden 2000 toisen neljänneksen aikana, jotta Kyproksen tasavalta voisi osallistua toimintaan, myös myöhemmin vuoden aikana mahdollisesti avattaviin ehdotuspyyntöihin. 5. Ottaen huomioon edellä esitetyn komissio pyytää neuvostoa hyväksymään liitteenä olevan päätösehdotuksen ja ilmoittamaan Kyproksen viranomaisille, että Euroopan yhteisö on saattanut päätökseen sopimuksen voimaantulon edellyttämät menettelyt. 2000/0099 (CNS) Ehdotus: NEUVOSTON PÄÄTÖS Euroopan yhteisön ja Kyproksen tasavallan välisen sopimuksen tekemisestä pieniä ja keskisuuria yrityksiä koskevasta yhteistyöstä pienten ja keskisuurten yritysten (pk-yritysten) hyväksi Euroopan unionissa toteutettavan kolmannen monivuotisen ohjelman (1997-2000) yhteydessä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 157 artiklan 3 kohdan yhdessä 300 artiklan 2 kohdan ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL C ..., ..., s. ... ottaa huomioon Euroopan parlamentin lausunnon [2], [2] EYVL C ..., ..., s. ... sekä katsoo seuraavaa: (1) Euroopan yhteisön ja Kyproksen assosiaationeuvoston 12 päivänä kesäkuuta 1995 antamassa päätöslauselmassa ja Luxemburgissa 12 päivänä ja 13 päivänä joulukuuta 1997 kokoontuneen Eurooppa-neuvoston päätelmissä vahvistetaan liittymistä valmistelevan strategian tiettyjä osia, joihin kuuluu Kyproksen tasavallan osallistuminen yhteisön ohjelmiin ja jotka vahvistettiin Helsingissä 10 ja 11 päivänä joulukuuta 1999 kokoontuneen neuvoston päätelmissä. (2) Kolmannesta monivuotisesta ohjelmasta pienten ja keskisuurten yritysten (pk-yritysten) hyväksi Euroopan unionissa (1997-2000), jäljempänä 'ohjelma', 9 päivänä joulukuuta 1996 tehdyn neuvoston päätöksen 97/15/EY 7 artiklan 2 kohdassa säädetään, että Kypros voi osallistua tähän ohjelmaan. (3) Komissio on neuvotellut Euroopan yhteisön puolesta sopimuksen, joka mahdollistaa Kyproksen tasavallan osallistumisen ohjelmaan. (4) Tämä sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Kyproksen tasavallan välinen sopimus pieniä ja keskisuuria yrityksiä koskevasta yhteistyöstä pienten ja keskisuurten yritysten (pk-yritysten) hyväksi Euroopan unionissa toteutettavan kolmannen monivuotisen ohjelman (1997-2000) yhteydessä. Sopimuksen teksti on tämän päätöksen liitteenä. 2 artikla Komissio edustaa yhteisöä sopimuksen 6 artiklassa määrätyssä sekakomiteassa. 3 artikla Neuvoston puheenjohtaja valtuutetaan nimeämään henkilöt, joilla on valtuudet allekirjoittaa sopimus yhteisön puolesta. 4 artikla Neuvoston puheenjohtaja tekee yhteisön puolesta sopimuksen 13 artiklassa määrätyn ilmoituksen. 5 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä, Neuvoston puolesta Puheenjohtaja LIITE LUONNOS SOPIMUKSEKSI Euroopan yhteisön ja Kyproksen tasavallan välisestä pieniä ja keskisuuria yrityksiä koskevasta yhteistyöstä pienten ja keskisuurten yritysten (pk-yritysten) hyväksi Euroopan unionissa toteutettavan kolmannen monivuotisen ohjelman yhteydessä (1997-2000) EUROOPAN YHTEISÖ, jäljempänä "yhteisö", KYPROKSEN TASAVALTA, jäljempänä "Kypros", KATSOVAT, että 9 päivänä joulukuuta 1996 tehdyn neuvoston päätöksen 97/15/EY [3] mukaisesti on perustettu kolmas monivuotinen ohjelma pienten ja keskisuurten yritysten (pk-yritysten) hyväksi Euroopan unionissa (1997-2000), [3] EYVL L 6, 10.1.1997, s. 25-31. KATSOVAT, että päätöksen 97/15/EY 7 artiklan 2 kohdalla ohjelma on avattu Kyprokselle, KATSOVAT, että Kyproksen osallistuminen kolmanteen monivuotiseen ohjelmaan on merkittävä vaihe Kyproksen liittymistä valmistelevassa strategiassa, KATSOVAT, että kumpikin sopimuspuoli on kiinnostunut pieniä ja keskisuuria yrityksiä koskevasta yhteistyöstä osana yhteisön ja Kyproksen laajempaa yhteistyötä ja tavoitteena dynaaminen ja samanlainen kehitys, KATSOVAT, että yhteisön ja Kyproksen yhteistyö, jonka tarkoituksena on saavuttaa ohjelmassa vahvistetut tavoitteet osana yhteisön ja Kyproksen kansainvälisiä yhteistyötoimia, laajentaa ohjelman mukaisesti toteutettujen toimien vaikutuksia ja parantaa pienten ja keskisuurten yritysten kilpailukykyä yhteisössä ja Kyproksella, KATSOVAT, että sopimuspuolet odottavat saavansa molemminpuolista hyötyä siitä, että Kypros osallistuu ohjelmaan, ja KATSOVAT, että tuloksekas pieniä ja keskisuuria yrityksiä koskeva yhteistyö edellyttää sopimuspuolten yleistä sitoutumista lisätoimiin, joilla edistetään eurooppalaista ulottuvuutta tällä alalla, OVAT SOPINEET SEURAAVAA: 1 artikla Yhteistyöala Kypros osallistuu kolmanteen monivuotiseen ohjelmaan ja noudattaa 9 päivänä joulukuuta 1996 tehdyssä neuvoston päätöksessä 97/15/EC vahvistettuja tavoitteita, perusteita, menettelyjä ja määräaikoja sekä erityisesti tämän sopimuksen 2 ja 7 artiklaa sekä sopimukseen olennaisesti kuuluvaa liitettä, ellei tässä sopimuksessa toisin määrätä. Kypros osallistuu varsinkin toimenpiteeseen C: "pk-yritysten auttaminen eurooppalaistamaan ja kansainvälistämään strategioitaan erityisesti tiedotusta ja yhteistyötä parantamalla" ja toimenpiteeseen E: "yrittäjyyden edistäminen ja erityisten kohderyhmien tukeminen". 2 artikla Osallistumisehdot täyttävät yritykset, järjestöt ja henkilöt Kyprokselle sijoittuneiden yritysten, järjestöjen ja henkilöiden osallistumisehtoihin sovelletaan neuvoston päätöksessä 97/15/EY ja erityisesti sen 2 ja 7 artiklassa ja liitteessä määrättyjä tai kyseiseen päätöksen perustuvia sääntöjä. 3 artikla Menettelyt Osallistumisehdot täyttäviin Kyprokselle sijoittuneisiin yrityksiin, järjestöihin ja henkilöihin sovelletaan päätöksessä 97/15/EY ja erityisesti sen 2 ja 7 artiklassa ja liitteessä määrättyjä tai kyseiseen päätökseen perustuvia ehtoja ja sääntöjä. Hakemusten, pilottihanke-ehdotusten, ohjelmien ja kaikkien muiden toimenpiteiden esittämiseen, arviointiin ja valitsemiseen sovelletaan samoja ehtoja kuin yhteisön järjestöihin ja henkilöihin. Yhteisön taloudellista tukea ei myönnetä hankkeille eikä toimille, jotka toteutetaan siten, että niihin osallistuvat ainoastaan Kypros ja Efta/ETA-valtiot tai jokin muu kolmas maa, mukaan lukien yhteisön kanssa assosiaatiosopimuksen tehneet maat, jotka voivat osallistua ohjelmaan. 4 artikla Kansalliset rakenteet Kypros ottaa käyttöön asianmukaiset kansalliset rakenteet ja mekanismit ja toteuttaa muut tarvittavat toimenpiteet varmistaakseen ohjelman toteuttamisen koordinoinnin ja järjestelyt kansallisella tasolla neuvoston päätöksen 97/15/EY 7 artiklan 2 kohdan mukaisesti. 5 artikla Rahoitusehdot Kypros maksaa vuosittain rahoitusosuuden Euroopan unionin yleiseen talousarvioon liitteessä määrättyjen ehtojen mukaisesti niiden kustannusten kattamiseksi, jotka aiheutuvat sen osallistumisesta ohjelmaan; liite on erottamaton osa tätä sopimusta. 6 artikla Sekakomitea Perustetaan sekakomitea. Sekakomitea muodostuu yhteisön edustajista ja Kyproksen edustajista. Sekakomitea vastaa tämän sopimuksen täytäntöönpanosta. Kumman tahansa sopimuspuolen pyynnöstä sopimuspuolet vaihtavat tietoja ja järjestävät sekakomiteassa neuvotteluja tämän sopimuksen soveltamisalaan kuuluvasta toiminnasta ja siihen liittyvistä rahoitusnäkökohdista. Sekakomitea tekee päätöksensä yksimielisesti. Sekakomitea kokoontuu jommankumman sopimuspuolen pyynnöstä työjärjestyksessään määrättävin ehdoin. 7 artikla Koordinointikokoukset Sekakomiteaan kuuluvat yhteisön edustajat toteuttavat tarvittavat toimenpiteet, joilla varmistetaan tämän sopimuksen täytäntöönpanon ja yhteisön tekemien päätösten koordinointi ohjelmaa toteutettaessa. Koordinoinnin helpottamiseksi Kyproksen edustajat kutsutaan säännöllisiä komitean kokouksia edeltäviin, tämän sopimuksen täytäntöönpanoon liittyviä kysymyksiä käsitteleviin koordinointikokouksiin, sanotun kuitenkaan rajoittamatta päätöksen 97/15/EY 4 artiklassa määrättyjen menettelyjen soveltamista. Komissio ilmoittaa Kyprokselle kyseisten säännöllisten kokousten tuloksista. 8 artikla Vapaa liikkuvuus Sopimuspuolet pyrkivät nykyisten sääntöjen puitteissa kaikin tavoin helpottamaan henkilöiden vapaata liikkuvuutta Kyproksen ja Euroopan yhteisön välillä ja oleskelua niissä, kun tarkoituksena on osallistua tämän sopimuksen soveltamisalaan kuuluvaan toimintaan. 9 artikla Seuranta, arviointi ja kertomukset Komissio ja Kypros valvovat kumppanuuden perusteella jatkuvasti Kyproksen osallistumista kolmanteen monivuotiseen ohjelmaan, sanotun kuitenkaan rajoittamatta komission ja Euroopan yhteisöjen tilintarkastustuomioistuimen sellaisten tehtävien hoitoa, jotka koskevat ohjelman valvontaa ja arviointia päätöksen 97/15/EY 6 ja 5 artiklan nojalla. Tältä pohjalta Kypros toimittaa komissiolle tarvittavat kertomukset ja osallistuu kaikkiin muihin komission esittämiin erityisiin toimintoihin tai muihin päätöksen 7 artiklan 2 kohdassa tarkoitettuihin toimiin. 10 artikla Käytettävä kieli Kieli, jota käytetään hakumenettelyssä, sopimuksissa, esitettävissä kertomuksissa ja muissa ohjelmaa koskevissa hallinnollisissa järjestelyissä, on jokin yhteisön virallisista kielistä. 11 artikla Alueet Tätä sopimusta sovelletaan alueisiin, joilla Euroopan yhteisön perustamissopimusta sovelletaan, mainitussa sopimuksessa määrätyin ehdoin, sekä Kyproksen alueeseen. 12 artikla Voimassaolo Sopimus tehdään ohjelman keston ajaksi (31 päivään joulukuuta 2000). Jos kolmatta monivuotista ohjelmaa tarkistetaan, tästä sopimuksesta voidaan neuvotella uudelleen tai se voidaan irtisanoa. Kyprokselle ilmoitetaan tarkistetusta ohjelmasta kuukauden kuluessa sen hyväksymisestä. Seuraavan kahden kuukauden aikana kumpikin sopimuspuolista voi pyytää uudelleenneuvotteluja tai tämän sopimuksen irtisanomista. Jos sopimus irtisanotaan, sopimuspuolet neuvottelevat täyttämättä jääneitä sitoumuksia koskevista käytännön järjestelyistä. Kumpikin sopimuspuoli voi milloin tahansa pyytää tämän sopimuksen tarkistamista. Tätä varten se toimittaa pyynnön toiselle sopimuspuolelle. Sopimuspuolet voivat valtuuttaa sekakomitean tutkimaan tämän pyynnön ja tarvittaessa antamaan niille suosituksia erityisesti neuvottelujen aloittamiseksi. Jos yhteisö hyväksyy uuden monivuotisen ohjelman pk-yritysten hyväksi, tämä sopimus voidaan neuvotella uudelleen tai uusia molemminpuolisesti hyväksytyin ehdoin. 13 artikla Voimaantulo Tämä sopimus tulee voimaan menettelyjen loppuunsaattamisesta vastaavien sopimuspuolten tekemää ilmoitusta seuraavan kuukauden ensimmäisenä päivänä. 14 artikla Sopimuskielet Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä jokaisen tekstin ollessa yhtä todistusvoimainen. Tehty Brysselissä ............... päivänä.............kuuta .............vuonna (....) Euroopan yhteisön puolesta (....) Kyproksen tasavallan puolesta LIITE Rahoitusehdot 1. Kypros maksaa vuosittain rahoitusosuuden Euroopan unionin yleiseen talousarvioon kattaakseen kyproslaisille edunsaajille ohjelmasta myönnettävät tuet tai muun taloudellisen tuen. Rahoitusosuus on: (i) 40 000 euroa toimenpiteelle C: "pk-yritysten auttaminen eurooppalaistamaan ja kansainvälistämään strategioitaan erityisesti tiedotusta parantamalla", (ii) 110 000 euroa toimenpiteelle E: "yrittäjyyden edistäminen ja erityisten kohderyhmien tukeminen". Kyproksen vuotuinen rahoitusosuus vuonna 2000 on vähintään 150 000 euroa. Varainhoitovuonna 2000 kyproslaisten edunsaajien ohjelmasta saamien tukien kokonaismäärä tai muu taloudellinen tuki ei saa ylittää edellä mainittua rahoitusosuutta. Jos kyproslaisten edunsaajien ohjelmasta saamien tukien kokonaismäärä tai muu taloudellinen tuki jää rahoitusosuutta alhaisemmaksi, ja ottaen huomioon, että osallistuminen on mahdollista enää vuonna 2000, Euroopan yhteisöjen komissio maksaa jäljelle jäävän määrän takaisin Kyprokselle. 2. Edellä 1 kohdassa tarkoitetun rahoitusosuuden lisäksi Kypros maksaa vuonna 2000 7 prosenttia, joka vuotuisen vähimmäisosuuden (150 000 euroa) perusteella on 10 500 euroa, niiden hallinnollisten lisäkulujen kattamiseksi, jotka koskevat komission hallinnoimaa ohjelmaa ja johtuvat Kyproksen osallistumisesta ohjelmaan. Näihin määriin ei sovelleta edellä 1 kohdan kolmannen alakohdan määräyksiä. 3. Euroopan unionin yleiseen talousarvioon sovellettavaa varainhoitoasetusta sovelletaan etenkin Kyproksen rahoitusosuuden hallinnointiin. Tämän sopimuksen tultua voimaan komissio lähettää Kyprokselle rahoituspyynnön, joka vastaa edellä 1 ja 2 kohdassa tarkoitettua rahoitusosuutta. Rahoitusosuus ilmaistaan euroina ja maksetaan komission euromääräiselle pankkitilille. Kyproksen on maksettava rahoitusosuus kolmen kuukauden kuluessa rahoituspyynnön esittämisestä. Jos osuuden maksu viivästyy, Kypros maksaa viivästyskorkoa maksamattomasta määrästä eräpäivästä alkaen. Viivästyskorkona käytetään eräpäivän kuukautena voimassa olevaa Euroopan keskuspankin euromääräisiin toimiinsa [4], soveltamaa korkoa 1,5 prosenttiyksiköllä korotettuna. [4] Euroopan yhteisöjen virallisen lehden C-sarjassa julkaistut muuntokurssit. 4. Sekakomitea voi mukauttaa 1 ja 2 kohdassa tarkoitettua Kyproksen rahoitusosuutta, jos se on tarpeen ohjelmassa tapahtuneiden muutosten huomioon ottamiseksi. >TAULUKON PAIKKA>